કેન્દ્ર સરકારે જીએસટી બિલ અંગે ફરીથી કોંગ્રેસને મનાવવાના પ્રયત્નો શરૃ કરી દીધા છે. આજે સંસદીય બાબતોના કેન્દ્રીય પ્રધાન વેંકૈયા નાયડુ કોંગ્રેસ પ્રમુખ સોનિયા ગાંધીને મળ્યા હતાં. આ બેઠક પછી કોંગ્રેસે સ્પષ્ટતા કરી છે કે વેંકૈયા નાયડુની સોનિયા ગાંધી સાથેની મુલાકાતમાં જીએસટી બિલ અંગે કોઇ પ્રગતિ થઇ નથી કારણકે કેન્દ્ર સરકાર કોંગ્રેસની ત્રણ માગો સ્વીકારવા તૈયાર નથી. કોંગ્રેસ પ્રવક્તા કપિલ સિબલે દાવો કર્યો હતો કે ભાજપ જીએસટી બિલ અંગે વિરોધ પક્ષ સાથે કોઇ સમાધાન કરવા માગતો નથી કારણકે આરએસએસ અને સ્વદેશી જાગરણ મંચ આ બિલના વિરોધમાં છે.